Pak Belalang

Pak Belalang adalah sebuah cerita rakyat bagi rumpun Melayu. Cerita ini mengisahkan tentang seorang tua yang dipanggil Pak Belalang (kerana mempunyai anak bernama Belalang) yang sentiasa bergantung harap kepada kebijaksanaan anaknya.

Sejarah
Pak Belalang adalah hasil karya seorang penulis berasal daripada Perak iaitu Raja Haji Yahya.T/A (2007). Cerita Jenaka:Bibliografi. Malay Concordance Project. Diperolehi pada {{#time:j F Y|2007-7-15}} Tarikh sebenar beliau karangkan cerita ini adalah tidak diketahui. Namun dapat dipastikan ia telah dikarang sebelum tahun 1908, iaitu tahun di mana cerita-cerita karangan beliau dibukukan untuk pasaran.

Adaptasi
Buku
Cerita Pak Belalang telah dimasukkan ke dalam buku bertajuk "Cherita Jenaka" yang turut memuatkan beberapa cerita-cerita rakyat popular yang lain seperti Pa' Kadok, Pa' Pandir, Lebai Malang, Pa' Belalang, Si-Lunchai oleh Sir R. O. Winstedt dan A. J. Sturrock pada tahun 1908. Cetakan ini diulang cetak sebanyak beberapa kali dengan edisi ketiga pada tahun 1914 dengan 159 halaman.Raja Haji Yahya, Cherita Jenaka, iaitu Pa' Kadok, Pa' Pandir, Lebai Malang, Pa' Belalang, Si-Lunchai, ed. R.O. Winstedt & A.J. Sturrock, Singapura: Malayan Publishing House, 1908. 

Filem

 Pada tahun 1959, sebuah filem adaptasi cerita rakyat ini telah dihasilkan dengan judul "Nujum Pa’ Blalang". Filem ini telah diarahkan oleh Allahyarham P. Ramlee dan dibintangi oleh beliau sendiri sebagai Pak Belalang. Watak anak Pak Belalang pula telah dibintangni oleh Allahyarham Bad Latiff

 Pak Belalang juga muncul dalam filem Magika, sebuah filem fantasi muzikal tahun 2010 yang menghimpunkan pelbagai watak cerita rakyat Melayu, dilakonkan oleh Zaibo. Watak anak Pak Belalang pula telah dibintangi oleh Hadziq Hakem.

Lagu
Cerita Pak Belalang turut diadaptasikan ke dalam lirik lagu oleh Kumpulan Kristal di dalam lagu mereka iaitu Resam Pak Belalang menerusi album mereka yang juga berjudul "Pak Belalang".

Lihat juga
 Nujum Pak Belalang
 Kumpulan Kristal

Rujukan

Pautan luar
 Cerita Rakyat: Pak Belalang, sumber bacaan dalam talian.

Kategori:Watak cerita rakyat Melayu